SCB Financial Markets คาดกรอบเงินบาท วันนี้ 35.25 – 35.45 บ./ดอลลาร์ 
SCB Financial Markets คาดกรอบเงินบาท วันนี้ (1 ก.ค.) อยู่ที่ 35.25 - 35.45 บ./ดอลลาร์ โดยเงินบาทยังคงอ่อนค่าลงต่อเนื่องจากเมื่อวาน หลังค่าเงินดอลลาร์สหรัฐฟื้นตัว
SCB Financial Markets คาดกรอบเงินบาท วันนี้ (1 ก.ค.) อยู่ที่ 35.25 - 35.45 บ./ดอลลาร์ โดยเงินบาทยังคงอ่อนค่าลงต่อเนื่องจากเมื่อวาน หลังค่าเงินดอลลาร์สหรัฐฟื้นตัว
1 ก.ค. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (1 ก.ค.65) มีแนวโน้มเคลื่อนไหวในกรอบ 35.25 – 35.45 บาท/ดอลลาร์
โดยเงินบาทยังคงอ่อนค่าลงต่อเนื่องจากเมื่อวาน หลังค่าเงินดอลลาร์สหรัฐฟื้นตัวขึ้นตอบสนองมุมมองเชิงคุมเข้มนโยบายของนายเจอโรม พาวเวลล์ ประธานธนาคารกลางสหรัฐ (เฟด)
ขณะที่ค่าเงินเอเชียส่วนใหญ่ยังอ่อนค่า ส่วนหนึ่งมาจากตัวเลขภาคการผลิตของจีนที่ดีดตัวขึ้นต่ำกว่าคาด ซึ่งทำให้ถ่วงความเชื่อมั่นนักลงทุนด้วย
ส่วนค่าเงินยูโรยังได้รับแรงกดดันเรื่อง recession และวิกฤติพลังงาน อย่างไรก็ตามตลาดคาดว่าธนาคารกลางยุโรป (อีซีบี) จะปรับขึ้นอัตราดอกเบี้ยในเดือน ก.ค. ซึ่งจะถือเป็นการปรับขึ้นดอกเบี้ยครั้งแรกในรอบ 10 ปี